**Pyhiinvaellus 2022-Pyhän Henrikin Pyhiinvaellusyhdistys**

* **Vaellus Turusta Köyliöön 13.-19.6.2022.** Vaellukseen liittyy myös Köyliön Kirkkokarin messun jälkeen ”vaellusosuus” bussilla Kokemäelle, josta bussikuljetus illaksi Turkuun. Halukkaat voivat vaihtoehtoisesti jatkaa matkaansa Kokemäeltä bussilla tai junalla ja myös yöpyminen Kokemäellä onnistuu.
* Hinta on jäsenille 280 euroa sisältäen yöpymiset, ruokailut, välipalat, linja-autokuljetukset, huoltoauton palvelut sekä matkalla mukana olevan terveydenhoitajan palvelut.

Laki Matkapalveluyhdistelmistä sallii meidän järjestää tämän pyhiinvaelluksen vain jäsenille. Teille, jotka ette ole vielä vuonna 2022 jäseniämme, hinta on 290 euroa ja merkitsemme teidät silloin jäseniksi.

Vaeltajat hoitavat itse omat vakuutuksensa.

* Vaellukselle voi osallistua myös osittain. Päivämaksu on 30 euroa/pv muilta päiviltä, mutta maksu sunnuntailta 19.6.2022 on 40 euroa.
* Vaellusjoukon perään voi maksutta liittyä myös ilmoittautumatta itse vaellukselle, jolloin vaelluksen järjestäjät eivät tarjoa mitään palveluja
* Uskomme, että vaellus voidaan järjestää. Luonnollisesti meillä on lopullinen tilannearvio kuitenkin vasta kesäkuun alussa.
* Myöskin vaeltajien maksimimäärä päätetään vasta myöhemmin. Suosittelemme, että joka tapauksessa ilmoittaudutte rohkeasti vaellukselle. Mikäli joudumme karsimaan tulijoita, se tehdään pääosin ilmoittautumisjärjestyksen mukaan.
* Vaellukselle voi ilmoittautua vain kotisivujen Ilmoittautumislomakkeen kautta. Jos se tuntuu jostain syystä vaikealta, voi myös soittaa ja kysellä lisätietoja, mutta varsinainen ilmoittautuminen tulee tehdä kirjallisesti, joko ilmoittautumislomakkeella tai tavallisena postina.
* Vaellus 2022 noudattaa pääosin aiempien vuosien aikana hyväksi todettua kaavaa. Tutustu siis ohjelmaan ja aikatauluihin (Pyhiinvaelluksen alustava aikataulu 2022), mutta varaudu pieniin muutoksiin. Jos ohjelmaan tulee selkeitä muutoksia, lähetämme sen ennen vaelluksen alkua.
* Kun vaeltajat ovat tiedossa, heille lähetetään vaelluskirje tarkempine ohjeineen. Tämä tapahtuu vasta toukokuussa tai ehkä vasta kesäkuun alussa.
* Ohjeet osallistumismaksun maksamiseksi tulevat vaelluskirjeen mukana. Toivomme laskun maksamista vaellukseen mennessä.
* Pyrimme jatkossa informoimaan aiemmin vaellukseen osallistuneita tulevista tapahtumista ja vaelluksista. **Siksi pidämme jatkossa rekisteriä vaellukseen osallistuneista ja tallennamme antamasi tiedot siihen**. Pyytämämme tieto Kirkkokunnasta on vain vaelluksen järjestelyjen vuoksi emmekä sitä tallenna. Ellet anna lupaa tietojesi tallentamiseen, rekisteriin tulee vain nimesi.
* Kun lähetät ilmoittautumislomakkeen, tulkitsemme, että annat luvan tietojesi tallentamiseen rekisteriimme ja hyväksyt muutoinkin yllä olevan tekstin.
* **Jos ilmoittaudut vaellukselle ja haluat kieltää tietojesi tallentamisen, sinun tulee ilmoittaa siitä erikseen**, joko Yhteydenottolomakkeella tai puhelimitse.

 Samalla lomakkeella voit ilmoittaa kaikki mahdolliset lisätiedot ja ajatukset

 sekä ajattelemasi vaelluspäivät.

Jos vaellukseen ilmoittautumiseksi kaipaat lisätietoa, sitä voit pyytää Yhteydenottolomakkeella tai sähköpostilla kalevi.salmi@fimnet.fi tai puhelimella 040 595 5292 tai kirjeitse Suutarinkatu 19 A 2, 20300 Turku. Myös voit halutessasi asioida puheenjohtaja Jouni Elomaan kanssa, jelomaa@fkf.fi tai puhelimella 040 725 4386